# TALSU 2.VIDUSSKOLAS

# PAŠPĀRVALDES DARBĪBAS NOLIKUMS

**1.Vispārīgie jautājumi.**

1.1. Talsu 2.vidusskolas (turpmāk tekstā- izglītības iestāde) izglītojamo Skolēnu padome (turpmāk tekstā- Pašpārvalde) ir neatkarīga, demokrātiska un sabiedriska. Pašpārvalde līdzdarbojas izglītības iestādes darba organizēšanā.
1.2. Pašpārvaldi izveido izglītojamie, lai pārstāvētu un aizstāvētu izglītojamo intereses, sekmētu izglītības iestādes sabiedriskās dzīves veidošanos un veicinātu mācību un audzināšanas procesa efektivitāti.
1.3. Pašpārvalde savā darbībā ievēro izglītības iestādes nolikumu un iekšējās kārtības noteikumus izglītojamiem. Pašpārvaldes reglamentu apstiprina skolēnu pašpārvaldes prezidents un skolas direktors.

1.4. Pašpārvaldei ir tiesības ieteikt savas idejas izglītības iestādes administrācijai.

**2. Pašpārvaldes darbības mērķi un galvenie uzdevumi.**2.1. Pašpārvaldes darbības mērķis ir panākt izglītojamo un izglītības iestādes administrācijas interešu saskaņošanu un skolēnu aktīvu iesaistīšanos audzināšanas darbā, mācību procesā un sabiedriskā darba organizēšanā atbildīgo iemaņu un prasmju apgūšanā.
2.2. Pašpārvaldes galvenie uzdevumi:

* Sadarboties ar skolas administrāciju un pedagogiem.
* Pārstāvēt skolēnu intereses sarunās ar izglītības iestādes administrāciju un pedagogiem.
* Veicināt mācību procesu efektivitāti.
* Iesaistīties mācību un sadzīves apstākļu uzlabošanā.
* Apkopot skolēnu priekšlikumus un tos īstenot izglītības iestādes sabiedriskās dzīves veidošanā.
* Sadarboties ar citu izglītības iestāžu pašpārvaldēm, pašvaldības, valts institūcijām un sabiedriskajām organizācijām.

**3. Pašpārvaldes izveide.**3.1. Pašpārvaldes vēlēšanu kārtību un skolēnu tiesības par piedalīšanos vēlēšanās nosaka Pašpārvaldes nolikums.
3.2. Izglītības iestādē ir tikai viena Pašpārvalde.
3.3. Pašpārvaldē var iesaistīties jebkurš izglītības iestādes skolēns.
3.4. Pašpārvaldē darbojas skolēni no 5.-12.klasei, no katras klases izvirzot vismaz vienu pašpārvaldes locekli.
3.5. Pašpārvaldē izvirzītais izglītojamais beidz savu darbību pašpārvaldē, pārtraucot mācīties Talsu 2. vidusskolā vai izsakot vēlēšanos izstāties no pašpārvaldes.
3.6. Pašpārvalde ir tiesīga izslēgt no Pašpārvaldes izglītojamo, ja tas ignorē Pašpārvaldes reglamentu un nepiedalās Pašpārvaldes darbā.

3.7. Pašpārvaldes prezidenta vēlēšanas notiek katru gadu septembra mēnesī.

3.8. Vēlēšanās piedalās 10.-12. klašu skolēni, kuri norādītajā laikā savu kandidatūru pieteikuši vēlēšanām.

3.9. Pašpārvaldes prezidenta vēlēšanu kandidātiem ir tiesības veikt priekšvēlēšanu aģitāciju, izņemot vēlēšanu dienā.

3.10. Pašpārvaldes prezidenta vēlēšanas notiek aizklāti, rezultātus paziņojot ne vēlāk, kā nedēļu pēc vēlēšanu norises datuma.

**4. Skolēnu pašpārvaldes sastāvs un darbības organizācija.**

4.1. Pašpārvaldē darbojas neierobežots skaits skolēnu no 5.- 12. klasei:

* Pašpārvaldes prezidents;
* Pašpārvaldes prezidenta vietnieks;
* Sekretārs / protokolists;
* Pašpārvaldes darba organizētāji kultūras un sporta jautājumos, izglītojamo tiesību jautājumos, sabiedrisko attiecību un sadarbību jautājumos.

4.2. Skolēnu pašpārvaldes sēdes notiek regulāri, bet ne retāk kā 2 reizes mēnesī.

4.3. Pašpārvaldes sēdi vada pašpārvaldes prezidents, viņa prombūtnes laikā – viņa vietnieks.

4.4. Skolēnu pašpārvalde savu darbību plāno saskaņojot ar skolotāju konsultantu.

**5. Skolēnu pašpārvaldes tiesības un pienākumi.**

5.1. Tiesības:

* Organizēt pašpārvaldes darbu atbilstoši skolas nolikumam un iekšējās kārtības noteikumiem.
* Iesniegt priekšlikums izglītības iestādes administrācijai, skolas padomei un pašvaldībai mācību darba, sabiedriskās dzīves un saimnieciskā darba jautājumos.
* Piedalīties izglītības iestādes plānošanā.
* Deleģēt pārstāvi skolas padomei.
* iesniegt priekšlikumus grozījumu izdarīšanai Pašpārvaldes nolikumā;
* Izteikt pašpārvaldes viedokļus, lēmumus, kā arī izplatīt informāciju skolā, izmantojot šim nolūkam noteikto vietu.

5.2. Pienākumi:

* Regulāri informēt skolēnus par pašpārvaldes darbību, pieņemtajiem lēmumiem un to izpildi.
* Regulāri informēt skolas administrāciju par pieņemtajiem lēmumiem.
* Atbalstīt skolas administrāciju un pedagogus skolas iekšējās kārtības noteikumu un nolikumu ievērošanas nodrošināšanā.